CELEX: 62019CA0790
Language: hu
Date: 2021-09-02 00:00:00
Title: C-790/19. sz. ügy: A Bíróság (második tanács) 2021. szeptember 2-i ítélete (a Curtea de Apel Braşov [Románia] előzetes döntéshozatal iránti kérelme) – Parchetul de pe lângă Tribunalul Braşov kontra LG, MH (Előzetes döntéshozatal – A pénzügyi rendszer pénzmosás és a terrorizmus finanszírozása céljára való felhasználásának megelőzése – (EU) 2015/849 irányelv – 2005/60/EK irányelv – Pénzmosás bűncselekménye – Az alapbűncselekmény elkövetője általi pénzmosás („saját jövedelem tisztára mosása”))

2021.10.25.   
            
            
               HU
            
            
               Az Európai Unió Hivatalos Lapja
            
            
               C 431/21
            
         
      A Bíróság (második tanács) 2021. szeptember 2-i ítélete (a Curtea de Apel Braşov [Románia] előzetes döntéshozatal iránti kérelme) – Parchetul de pe lângă Tribunalul Braşov kontra LG, MH
      (C-790/19. sz. ügy) (1)
      
      (Előzetes döntéshozatal - A pénzügyi rendszer pénzmosás és a terrorizmus finanszírozása céljára való felhasználásának megelőzése - (EU) 2015/849 irányelv - 2005/60/EK irányelv - Pénzmosás bűncselekménye - Az alapbűncselekmény elkövetője általi pénzmosás („saját jövedelem tisztára mosása”))
      (2021/C 431/21)
      Az eljárás nyelve: román
      
         A kérdést előterjesztő bíróság
      
      Curtea de Apel Braşov
      
         Az alapeljárás felei
      
      
         Felperes: Parchetul de pe lângă Tribunalul Braşov
      
         Alperesek: LG, MH
      
         Az eljárásban részt vesz: Agenţia Naţională de Administrare Fiscală – Direcţia Generală Regională a Finanţelor Publice Braşov
      
         Rendelkező rész
      
      A pénzügyi rendszereknek a pénzmosás, valamint terrorizmus finanszírozása céljára való felhasználásának megelőzéséről szóló, 2005. október 26-i 2005/60/EK európai parlamenti és tanácsi irányelv 1. cikke (2) bekezdésének a) pontját úgy kell értelmezni, hogy azzal nem ellentétes az olyan nemzeti szabályozás, amely kimondja, hogy az e rendelkezés értelmében vett pénzmosás bűncselekményét elkövetheti az érintett jövedelmet létrehozó bűncselekmény elkövetője.
      
         (1)  HL C 54., 2020.2.17